Sunt multe în joc pe final de sezon.
Șefule, avansează patru pași!
- Așa? - Perfect!
Mikel Arteta a fost desemnat antrenorul lunii martie.
- Mulțumim. - Mulțumesc, băieți!
Erau pe ultimul loc în septembrie,
după ce au pierdut primele trei partide, dar iată unde au ajuns!
Arteta are șanse să fie numit antrenorul sezonului.
Ești mândru că ești cel mai bun antrenor al lunii?
Sunt mândru pentru că știu cât de greu e să ai succes în liga asta.
Dar suporterii au transformat echipa,
e și meritul lor.
Ai grijă la blestem, Mikel!
Ce anume?
Blestemul „antrenorului lunii”.
Ce blestem e ăsta?
- Pierzi următoarea partidă. - Bine.
- Mulțumesc. - Vă mulțumim.
Vă place ce faceți. Se cheamă „pasiune”.
Trebuie să credem. Să avem energie.
Arătați-le oamenilor cât de mult vă pasă.
Haide!
TOTUL SAU NIMIC: ARSENAL
NARAT DE DANIEL KALUUYA
Golgheterule!
- Ce faci? Bine? - Foarte bine.
Doisprezece jucători de la Arsenal au fost la loturile naționale
ale țărilor lor.
Ai numărul Nicolei Sturgeon?
Nu. El are numărul președintelui?
Da. Poți s-o suni...
- Rob, tu-l ai pe al lui Boris Johnson? - Nu.
Au revenit din locuri precum Ghana și Brazilia.
Acum sunt la Colney pentru ultimele zece partide ale sezonului.
- Ești bine? - Ce faci?
- Bine. - Ce-ți face gamba?
E mai bine.
Parcă e nouă. S-a odihnit.
O să bage groaza în Palace luni.
Mă bucur că v-ați întors!
În general, ați jucat foarte bine.
Trebuie să ne reconcentrăm, o să petrecem șapte săptămâni împreună,
concentrându-ne la ce avem de făcut până la sfârșitul sezonului.
Iar ce discutăm în fiecare zi, felul în care ne antrenăm
și ce facem în fiecare meci e la fel ca și până acum.
Vreau să vă transmit un mesaj.
Când vă duceți acasă, vreau să avem în cap același plan.
O să vorbim despre asta, despre cine suntem, care ne e identitatea.
IDENTITATEA LUI ARSENAL
Concentrați-vă și vorbiți în vestiar și la antrenamente numai despre asta.
Asta e o echipă. Uitați-vă ce reacție!
Nu putem să pierdem asta. Face parte din identitatea noastră.
Felul în care câștigăm, în care trăim împreună, în care ne purtăm,
felul în care vrem să fim mai buni sunt date de sinergia și coeziunea noastră.
De asta jucăm fotbal. Ca să zâmbim și să ne simțim bine.
Fiți atenți!
Fiți atenți, pentru că trebuie să... Nu uitați ce am spus despre disciplină.
Granit, n-o lua personal, ai primit doar galben.
E bine, puteai fi eliminat.
Nu plânge după meci când se întâmplă asta.
Bine? Haide!
CRYSTAL PALACE - ARSENAL STADIONUL SELHURST PARK - 4 APRILIE 2022
Mikel și echipa lui au șansa să-și consolideze poziția în top patru.
Următoarele trei partide sunt contra unor echipe
din a doua jumătate a clasamentului.
Prima e cu Crystal Palace, de pe locul 12.
E o luptă dură pentru locul patru.
Deocamdată Arsenal e favorita. Dacă îl pierd, e vina lor.
E o seară mare pentru Arsenal.
Smith Rowe, Lacazette. O trimite înapoi.
O pasă prea puternică pentru Emile Smith Rowe.
Arsenal nu e foarte activă deocamdată.
A fost fault, nu?
Lovește cu capul. Mateta!
Arsenal n-o să ajungă în Liga Campionilor dacă joacă așa.
Andersen îl caută pe Ayew,
intră în careu, trebuie să înscrie. Palace conduce cu doi la zero!
O pasă bună a lui Andersen. Unde era apărarea lui Arsenal?
Putem spune că echipa lui Mikel Arteta a fost clar mai slabă.
Să-mi fut una!
Morții mă-sii, băieți!
Am jucat infect 45 de minute. Nu putem să jucăm așa.
Știam ce avem de făcut!
La prima fază au avut aruncarea de la margine.
Degajează mingea!
Nu câștigăm niciun duel.
Sunteți dominați la prima, a doua, a treia minge.
Ce s-a întâmplat pe teren e inacceptabil.
Dar nu mai putem schimba ce-a fost. E prea târziu.
Puteam schimba acum jumătate de oră.
Acum uităm tot, vreau să o luați de la zero,
n-am jucat a doua repriză.
De parcă n-am jucat primele 45 de minute.
Trebuie să schimbăm soarta meciului.
Credeți-mă, putem s-o facem. Laca, mă crezi?
Poți să dai două, trei goluri în a doua repriză.
B, Emile, hai, băieți!
- Haide! - Hai!
Au mult de lucru ca să îndrepte situația.
Saka face o cursă frumoasă.
Încearcă să treacă de Kouyaté.
Suporterii lui Arsenal consideră că a fost penalti.
Lacazette, Smith Rowe.
Partey are spațiu pe mijloc.
Trimite pe partea stângă și arată băncii că nu se simte bine.
- Thomas. - Thomas?
Cred că a făcut o întindere la inghinali sau la coapsa dreaptă.
Ajunge centrarea lui Nketiah la țintă? O lovitură de cap în careu,
Tyrick degajează, Zaha interceptează,
Partey joacă haotic.
A pierdut mingea, abia se mai mișcă, Zaha străpunge apărarea lui Arsenal.
Gabriel se repliază și-l atacă. Zaha cade.
A primit penalti!
Pare ceva grav.
Aspirațiile de Liga Campionilor ale lui Arsenal au încasat o lovitură.
Când treci prin clipe grele, iei o palmă peste față,
iar noi o merităm.
Merităm să fim pălmuiți pentru cum am jucat.
Capul în pământ și gândiți-vă ce faceți mâine, ajutați-vă între voi
și hai la treabă, pentru că sâmbătă avem alt meci,
peste câteva zile, altul, avem nouă ocazii.
Am jucat foarte prost, rezultatul e prost.
Arséne Wenger spunea despre încredere
că urcă pe scări, dar coboară cu liftul.
O înfrângere dură te macină, ca jucător.
Fotbalul are suișuri și coborâșuri, când ești sus,
ai grijă, pentru că poți să cazi rapid.
Nu mai avem nicio marjă de eroare,
trebuie să forțăm jucătorii
să înțeleagă importanța fiecărui meci,
fără să ajungem la o presiune căreia să nu-i poată face față.
A doua zi, Mikel vine la întâlnirea săptămânală
cu conducătorii clubului.
Bună dimineața, Tim!
Bună dimineața!
Salut!
- Ce faci? - Tu ești bine?
- Nu te-am văzut de mult. - Da.
Bună dimineața!
Cum erau băieții după meci?
Erau supărați aseară.
Da.
I-am lăsat în pace, le-am cerut să fie uniți,
- ...să fie apropiați acum. - Da.
N-am vrut să-i mai stârnesc și eu.
Era liniște?
La pauză n-a fost liniște.
Încercau să reacționeze, să uite de prima repriză,
să revină în a doua repriză.
Dar după meci erau deprimați.
Gary, cum stăm din punct de vedere fizic?
Din păcate, pentru prima oară după ceva vreme avem probleme.
Asta se poate întâmpla oricând.
Din păcate, Thomas a dat o pasă lungă banală,
dar a simțit o întindere la rectus femoris.
Mă tem că o să lipsească mai multe săptămâni.
Marea problemă e accidentarea lui Tierney, din meciul cu Wolves.
A suferit o hiperextensie, a terminat partida,
n-a spus nimic, a jucat cinci partide fără probleme.
Dar joi, când a ieșit de la duș, după antrenament,
a îndoit genunchiul și a simțit că-l lasă.
Mă tem că n-o să mai joace sezonul ăsta.
O să fiu foarte atent la ce avem de făcut.
Bine.
- Ține-ne la curent! - Da.
Vă informez în grup, vă spun dacă se schimbă ceva.
- E meniscul? - Cartilajul.
- Lipsești restul sezonului? - Cu siguranță.
Bine, băieți.
Când mă uit la scor, e dureros.
Ieri ne-am dezamăgit singuri.
E normal să suferiți.
Ieri am învățat o lecție și nu vreau s-o repet.
Dar încrederea mea în voi e mai mare decât înainte. De ce?
Mi-ați dat motive să am încredere
și acum trebuie să aveți și voi încredere în voi.
Cum abordăm următorul meci,
următorul antrenament, cum mergem acasă.
Sâmbătă jucăm pe un Emirates plin, o să vă susțină tot stadionul,
trebuie să le dăm ce ne dorim, să le arătăm
că o să ne schimbăm abordarea și angajamentul,
că o să jucăm cu curaj.
Dacă sunteți pe teren,
concentrați-vă, implicați-vă, faceți-vă treaba!
Altfel, nu meritați să fiți pe teren.
E limpede?
E o provocare minunată.
Hai să dăm tot! Haide!
Mai mulți titulari sunt accidentați
și unii jucători au șansa să arate ce pot.
Robinho.
Bine. Ce faci, frate?
- Te simți bine? - Ne antrenăm azi?
Da. Foarte bine.
Toți jucătorii au un rol care variază de-a lungul sezonului.
Uneori trebuie să fii pe banca de rezerve,
să-i susții pe ceilalți, să fii gata să contribui
în ultimele cinci sau zece minute sau să nu contribui deloc,
să-ți utilizezi energia și limbajul trupului
pentru a susține echipa.
În interior, Eddie! Bravo!
E cel mai dificil lucru...
ATACANT
...pentru un fotbalist. Muncești în fiecare zi
ca să fii pe teren în weekend,
asta-și dorește toată lumea,
dar numai 11 pot fi titulari.
Veniți încoace! Gabi, Cédric, Mo! Mo, vino și tu!
Pépé, vino încoace! Rob!
Nu eu iau deciziile, ci antrenorul.
Îi accept hotărârile.
FUNDAȘ
Susțin echipa, indiferent dacă joc sau nu. Sunt un jucător de echipă.
- Chiar ești. - Cu 11 ca mine, n-ar fi probleme.
- Bravo! Încă o dată, Mo! - Gabi, cu el!
Nu sunt mulțumit dacă nu joc, dar controlez furia asta.
MIJLOCAȘ
O folosesc în antrenamente.
Dau totul ca să reușesc,
ca antrenorul să mă folosească. Dar e în regulă și dacă nu joc.
Însă sunt trist, nu sunt mulțumit dacă nu joc.
Foarte bine, băieți!
Foarte bine!
E adevărat că avem jucători importanți accidentați.
Poți să cauți scuze sau poți să alegi cealaltă variantă.
Trebuie să fim puternici, să mențin încrederea jucătorilor
la cote cât mai înalte.
Ce faci, Sambi?
- Poftă bună, Nuno! - Te-ai schimbat.
- Te-ai schimbat de când ai venit. - Te-ai schimbat rapid.
Înainte zâmbea.
Da, era foarte fericit.
Jucam.
Și ce, prietene?
Crezi că ești singurul care nu joacă?
Nu-ți mai plânge de milă, trezește-te!
Principala problemă a lui Arteta e cum să facă din înfrângere un accident,
nu un moment definitoriu pentru sezon.
Arsenal a fost umilită de Crystal Palace și are ceva de demonstrat.
ARSENAL - BRIGHTON STADIONUL EMIRATES - 9 APRILIE 2022
Un meci acasă cu Brighton,
care n-a înscris în ultimele trei partide,
e ocazia ideală pentru ca echipa lui Mikel să-și revină
după înfrângerea cu Palace.
Ridicați-vă! Adunarea!
Haide!
Edison a inventat becul.
Azi vreau să văd o echipă legată,
pentru că becul de unul singur nu înseamnă nimic.
Vreau să văd o echipă legată,
una care strălucește. Vreți să-i transmiteți lui
lumina, energia, pasiunea, felul în care jucați.
Și faceți același lucru, jucăm uniți.
Ce se întâmplă când facem asta?
Ce se întâmplă apoi?
Suntem conectați cu 60.000 de oameni, se naște mai multă energie.
Electricitatea creează lumină și viață prin căldură.
Altfel, ar fi întuneric.
Dacă el n-ar fi avut ideea asta.
Vreau să jucați așa
pentru că suntem buni, dar totul depinde de un lucru.
Ce ne face deosebiți e atitudinea.
Și vreau să jucați cu această atitudine.
Duceți-vă, aprindeți lumina, jucați fotbal! Haide!
Haide!
Arsenal trebuie să câștige.
Vor să învingă, după rezultatul cu Crystal Palace.
Welbeck are o ocazie pe mijloc,
Ramsdale iese rapid și degajează în aut.
Lokonga are mingea, se îndepărtează de MacAllister,
îi pasează lui Gabriel, care e presat de Danny Welbeck
și de Pascal Groß, trimite mingea afară.
Nu e un început grozav pentru Arsenal, sunt semne de îngrijorare.
Brighton atacă pe dreapta, centrează până la Trossard!
Brighton conduce!
Șansele lui Arsenal la o clasare în top patru se zdruncină rău.
Arsenal continuă să aibă probleme și la începutul celei de-a doua reprize.
Poate centra unui coechipier?
Ce gol! Da!
Destinul lui Arsenal depinde acum și de alții.
Martin Ødegaard reușește să înscrie în ultimul minut regulamentar.
Încă un șut al lui Ødegaard. A marcat!
Au recuperat un gol.
Rezerva Eddie Nketiah are șansa să egaleze în ultimele secunde.
Ce paradă a lui Sánchez!
Dar e prea târziu.
Brighton and Hove Albion îi aduce lui Arsenal a doua înfrângere consecutivă.
E vorba de elemente de bază! O aruncare de la margine
până în careu și luăm gol.
Elemente de bază.
Futu-i!
Sunt copleșit de emoții. Uitați-vă la mine când vorbesc!
Sunt copleșit de emoții,
n-o să găsesc cuvintele potrivite,
așa că prefer să vorbesc luni.
E frumos că nu v-ați dat bătuți,
dar trebuie să jucăm din primul minut.
În două partide n-am contat
în prima repriză, n-am existat,
nu eram nici pe departe echipa care trebuie să fim.
Jucătorii sunt vinovați,
trebuie să înțeleagă că trebuie să joace cu hotărâre ca să ajungă în top patru,
trebuie să găsească motivația.
Meciuri ca ăsta n-o să schimbe nimic, e același vechi Arsenal.
Dacă o să joace la fel cu Chelsea și cu Tottenham,
n-au nicio șansă.
Pentru prima oară în patru luni,
Arsenal suferă două înfrângeri consecutive
și e depășită de rivala locală, Tottenham Hotspur
După înfrângeri, îți pierzi energia, încrederea,
te îndoiești de tine, ai o perioadă de 24-48 de ore
în care trebuie să digeri înfrângerile.
Dar apoi trebuie să treci la treabă,
să încerci să-ți refaci încrederea, elanul și energia,
să fii pregătit pentru următorul meci,
pentru că celălalt a trecut.
Bine.
După meci n-am vrut să discut cu voi.
Eram sigur că aș fi spus lucruri pe care le-aș fi regretat.
Dar o să vă spun azi. A fost un dezastru.
Vă privesc în ochi și vă spun că a fost un dezastru,
n-am fost la nivelul la care trebuie să jucăm.
Problema la unii e atitudinea.
Nu mă refer la greșeli. Nici la curaj.
După două înfrângeri cu Crystal Palace și Brighton,
ar trebui să fie o înmormântare aici. O înmormântare!
Știți de ce n-ați câștigat?
Pentru că vă lipsește ceva.
Când ieșiți pe teren, vă lipsește ceva.
Cum schimbăm lucrurile?
Le schimbăm la antrenament.
Fiecare pasă și fiecare acțiune trebuie să fie perfecte,
Așa schimbăm lucrurile.
Pentru că eu nu schimb tactica.
N-o schimb.
Schimb un jucător, doi, trei, patru, 11,
dar nu stilul nostru.
Pentru că ne-a adus până aici
și o să ne ducă la următorul nivel.
Dar trebuie să jucăm mai bine, pentru că puteți fi mai buni.
Sper că plecați de aici știind că n-a fost suficient,
că trebuie să jucăm la alt nivel.
Nu vă cer să driblați trei jucători
și să șutați la vinclu.
Dar executați corect elementele de bază.
Voi aveți ceva de spus?
Aveți nevoie de ceva?
Dacă vreți să beți ceva,
să vedeți un meci împreună, spuneți-mi!
Nu e nicio problemă, dar vreau să vă simțiți bine.
V-am văzut în prima repriză, mă gândeam: „Ce naiba fac?”
Îmi venea să merg la vestiar, nu simțeam echipa.
N-o simt.
Haide!
SOUTHAMPTON - ARSENAL STADIONUL ST. MARY'S - 16 APRILIE 2022
În următorul meci, în deplasare la Southampton,
produsul academiei clubului, Eddie Nketiah, debutează ca titular,
dar nu reușește să impresioneze.
Nketiah trebuie să joace mai bine.
Tânărul o să fie dezamăgit că n-a reușit
să se implice în joc.
Arsenal pierde cu unu la zero.
Elyounoussi, Bednarek.
Încă o înfrângere duce echipa lui Mikel pe locul șase,
în spatele lui Manchester United.
După pauza pentru meciurile naționalelor,
au pierdut trei meciuri la rând și au marcat un singur gol.
Vorbim cu Sam, un suporter al lui Arsenal. Bună seara!
Nu cred că Eddie Nketiah e destul de bun pentru Arsenal,
pentru nivelul la care vor să ajungă.
Ar fi dezamăgiți fanii lui Arsenal dacă ar pleca? Vor să-l păstreze?
O să înțeleagă. Dacă Arsenal vrea să ajungă unde-și dorește,
trebuie să se despartă sau, dacă îl țin ca rezervă,
le trebuie un titular mai bun.
Oamenii nu înțeleg că e greu să fii atacant,
mai ales la Arsenal. Porți toată răspunderea meciului.
LEGENDĂ A LUI ARSENAL
Dacă te gândești „Trebuie să înscriu, asta mi-e meseria”,
îți creezi o presiune prea mare.
Eddie are 23 de ani.
E răspunderea lui să ducă Arsenal în Liga Campionilor,
să câștige Premier League. E o presiune uriașă,
de asta are nevoie de ajutor.
Bine ați revenit, dragi ascultători!
INTERVIU CU EDDIE NKETIAH
Îl avem alături pe Eddie Nketiah, de la Arsenal.
Mă bucur să mă aflu aici.
Suporterii lui Arsenal spun mereu:
„Ne trebuie un nou număr nouă, Auba a plecat.”
Și tu te gândești:
„Pot fi o soluție, dacă joc.”
Asta e marea mea frustrare.
Nici nu mai țin minte de când n-am mai jucat trei meciuri la rând.
Cum poți să judeci un om așa? Dă-i o șansă!
Dacă sunt titular în trei, patru meciuri, dar nu înscriu, e vina mea.
Dar dacă sunt titular într-un meci, nu marcăm
și sunt schimbat în minutul 59, ce pot face?
Am șapte, opt minute să salvez partida.
E dificil.
Vrei să joci cinci, șase meciuri la rând.
Dar când nu primești șansa asta ți-e foarte greu.
Nketiah a spus azi că e frustrat că nu i se oferă ocazii.
Are dreptate să fie supărat. Asta vrem de la jucătorii
care nu joacă, mai ales de la Eddie.
Dacă e un jucător care merită mai multe șanse,
Eddie e acela.
Poate Arsenal să se califice în Liga Campionilor
fără să marcheze în mod regulat?
Atacanții trebuie să înscrie, jucătorii de atac, să creeze,
nu trebuie să luăm goluri. E o combinație,
nu e sarcina unui singur jucător.
Am spus deseori despre Eddie că îl apreciez mult
și că avem planuri mari pentru el pe viitor.
Asta e situația actuală și trebuie să acceptăm realitatea.
Când nu ești selectat, o iei personal.
Când eram jucător, mă enervam și...
Mă duceam acasă nemulțumit.
Suntem aici pentru că vrem să jucăm.
Cel mai frumos moment al săptămânii e sâmbătă sau duminică,
atunci când ieși pe teren, se fluieră și începi meciul.
Pentru asta te faci fotbalist.
Excelentă pasă, Mo!
Unii jucători nu joacă și sunt frustrați.
Nu e mulțumit, dar îi spun:
„Concentrează-te la ce ai de făcut și o să primești o șansă.”
Ești tânăr, ești naiv,
vrei să faci mai multe decât poți.
MIJLOCAȘ
Odată cu vârsta, cu experiența, cu meciurile jucate,
începi să înveți.
Nu vrea nimeni să stea pe tușă, să se uite și să nu poată ajuta.
Dar așa e în fotbal.
Trebuie să fii puternic psihic.
Eddie.
Eddie vrea să fie cel mai bun,
vrea să fie numărul nouă al echipei,
iar când nu joacă îți arată la antrenamente,
prin furia cu care lucrează, că te-ai înșelat.
Ești gata?
O să încerc să recuperez mingea.
Unu, doi, trei, acum pe diagonală!
Bravo, Eddie, perfect!
Următorul meci al lui Arsenal e contra lui Chelsea,
clubul pentru care a jucat Eddie când avea nouă ani,
dar care l-a dat afară din academia sa după câțiva ani.
Aveam 13 ani, a fost greu. A fost o surpriză.
Experiența asta m-a motivat să reușesc.
Adversitățile înfruntate la vârsta aia
m-au făcut mai puternic.
Gata? Unu, doi, trei, aici.
Bravo!
De fiecare dată. Perfect!
După ce a impresionat la antrenamente,
Eddie are șansa să fie titular în două partide consecutive
pentru prima oară în acest sezon.
Antrenorul secund Albert Stuivenberg discută cu el despre meciurile recente
ca să-l pregătească pentru următoarea partidă.
Ce anume din ce am discutat
ai folosit în meciul cu Southampton?
Am încercat să fiu mai alert, să nu mă deconectez de la joc.
Da. A fost primul meu meci ca titular, de acum o să fie mai bine.
Așa e.
A fost debutul tău ca titular, aveai multe de învățat.
Nu e ușor, înțeleg asta.
Ai avut alt rol până acum,
n-ai jucat prea multe meciuri, acum joci la cel mai înalt nivel.
Dar ești capabil.
Însă dacă ești în careu nu poți sta așa.
Înțelegi? În careu. Când avem șansa să centrăm,
vreau să te văd plin de viață, pregătit, vreau să ataci mingea.
Trebuie să mergi mai departe.
- Da. - Da?
Nu te concentra prea mult la goluri.
O să vină. Când ți se oferă șansa, profiți.
E în firea ta, nu-ți face griji.
Concentrează-te la proces. Dacă faci asta,
ai încredere că o să vină și golurile, cu siguranță.
- Mulțumesc. - Menține-te în formă!
Da.
O seară bună!
Bukayo Saka e alt produs al academiei și golgheterul echipei în acest sezon.
Mulțumesc.
În vară au existat îngrijorări, după ce i-au fost adresate jigniri rasiste
pentru că a ratat un penalti la Campionatul European.
După Euro, un puști mi-a trimis o scrisoare cu banii lui de buzunar,
spunea cât de trist e pentru mine,
că ar vrea să jucăm fotbal în parc
și să mâncăm înghețată.
Nu mă așteptam la asta,
mai ales ca un copil să-mi dea banii de buzunar, care înseamnă mult.
Când eram copil, banii ăia erau totul.
Ar fi frumos să-i facem o surpriză pe Emirates.
Vrei o înghețată, Teddy?
De ciocolată sau de căpșuni?
- De căpșuni. - Căpșuni?
De ce ai scris scrisoarea?
Oamenii erau rasiști cu Saka, îl agresau.
E vreo minge pe aici?
Trebuie să fie. Teddy vrea să-mi arate ce poate.
Serios, Teddy, mulțumesc pentru scrisoare.
Eram supărat și m-a înveselit.
Într-o zi o să joci cu mine pe terenul ăsta, da?
Da.
E frumos, nu?
E frumos.
Excelent penalti, Teddy!
Avem un tânăr Ben White.
Da, Teddy!
Crezi că terminăm între primele patru?
Probabil.
- Da? - Da.
- Crezi în noi? - Da.
Drăguț!
Toți credeam că abia la anul o să avem șanse la top patru.
Am avut de anul ăsta, dar nu eram pregătiți pentru așa ceva.
Nu poți să pierzi trei meciuri la rând în Premier League,
cu Palace, Brighton, Southampton, în aprilie, marcând doar un gol,
dacă vrei să fii luat în serios ca o echipă în creștere.
CHELSEA - ARSENAL STAMFORD BRIDGE - 20 APRILIE 2022
Arsenal are nevoie disperată de victorie și Mikel își asumă un risc.
Eddie Nketiah rămâne în prima echipă,
iar Rob Holding are parte de al treilea meci ca titular în opt luni
și Mohamed Elneny e titularizat a doua oară în acest sezon.
În seara asta joacă cu rivalii din Londra, Chelsea,
deținătoarea Ligii Campionilor
și a Cupei Mondiale a Cluburilor.
Avem un lot limitat,
l-au vândut pe Aubameyang și n-au înlocuit producția de goluri, ne e greu.
Am încredere în Eddie Nketiah în față, cu trei fundași centrali?
Asta e situația. Dar trebuie să ne arate că ne înșelăm.
Vreau să simțiți ceva.
După meciul cu Southampton, v-am privit în ochi.
Știu când suferiți și treceți prin clipe grele.
Vă sunt alături.
Vreau să reveniți la clipa în care erați deziluzionați,
când vă spuneați „am dezamăgit echipa”
sau „n-am găsit o soluție”. Amintiți-vă ce simțeați.
După aceea vreau să vă gândiți cum o să fie peste două ore,
când o să câștigăm meciul.
Dacă vreți să simțiți asta, vă garantez
că trebuie să dați totul pe teren.
Trebuie să luptați până la capăt.
Să vomitați după meci, să fiți extenuați.
Trebuie să suferiți.
Vreau să ieșiți pe teren și să luptați.
Dacă Nuno greșește sau tu greșești,
toată lumea o să vă susțină. Haide!
Pare cel mai important meci al lui Arsenal
de pe terenul lui Chelsea, din ultimii ani.
Mason Mount pasează în față. Alonso!
Arsenal recuperează.
Tavares degajează, Eddie Nketiah fuge după minge.
Christensen ar trebui să ajungă primul.
Ce pasă slabă în spate!
Eddie Nketiah are mingea.
Și Eddie Nketiah
o duce pe Arsenal în avantaj pe Stamford Bridge.
Primul lui gol în Premier League după mai mult de 12 luni.
Și ce moment și-a ales pentru a înscrie!
Eddie Nketiah îi oferă lui Arsenal un început de vis,
dar Chelsea ripostează imediat.
Werner.
Mingea deviată l-a încurcat pe Ramsdale.
Chelsea egalează.
Arsenal presează iar, Chelsea se retrage.
Saka, Ødegaard...
Emile Smith Rowe!
Senzațional!
Arsenal ripostează prin Emile Smith Rowe și preia conducerea.
Din nou, nu o pot păstra mai mult de cinci minute.
Vine pauza. Ce primă repriză!
Sunt la egalitate, dar meciul e foarte frumos.
Chelsea contra Arsenal, doi la doi.
Foarte bine!
Nu vă lăsați!
În prima repriză, dorința,
ritmul, pasiunea și implicarea voastră sunt evidente.
Trebuie să trecem de la nivelul ăsta când nu avem mingea,
la nivelul ăsta când o avem.
Pentru că jucăm cu același ritm. Nu e bine.
Mențineți angajamentul, agresivitatea, comunicarea, implicarea,
jucați mai cu pasiune când aveți mingea.
Bine, băieți.
Reîncepe meciul, ne dorim să continue la fel.
Tavares către Nketiah, Silva e în partea opusă, Nketiah e acolo.
Al doilea său gol în acest meci!
Arsenal conduce iar!
Cédric centrează, Saka a căzut.
A fost ținut?
E penalti!
Bukayo Saka a suferit după ce a ratat penaltiul
de pe Wembley, vara trecută,
dar poate câștiga meciul pentru Arsenal.
Și Bukayo Saka le aduce victoria!
O seară fabuloasă pentru Arsenal! N-o s-o uite prea repede.
Iar visul legat de Liga Campionilor rămâne în viață.
Tineri și curajoși, geniali în seara asta!
Exact ce și-a dorit Arteta.
Haide!
Bravo, băieți!
Da, băga-mi-aș!
Băieți, ridicați-vă! Adunarea!
Hai, B!
V-am tot spus ce simt pentru voi.
Mai ales când pierdeți, pentru că vă cunosc.
În viață, oamenii buni au parte de lucruri bune.
Nketiah, ce ai făcut tot sezonul,
câte ai îndurat din cauza deciziilor mele,
iar acum uite ce se întâmplă!
Am avut o oportunitate, iată ce s-a întâmplat!
Elneny, Rob, toată lumea! E o plăcere să vă fiu antrenor,
să cunosc oameni ca voi, apreciez cum aveți grijă unul de altul,
cum aveți grijă de echipă.
Asta face un jucător profesionist, are grijă de echipă.
În situația asta, trebuie să repet, se întâmplă lucruri bune.
Bucurați-vă de clipa asta, dar urmează Manchester United.
Am făcut treabă bună, am controlat meciul, am câștigat,
merităm să fim fericiți, bucurați-vă de victorie.
Dar trebuie să învingem și Manchester United.
Îl avem pe super-Mik Arteta
Am venit pe Stamford Bridge după trei înfrângeri,
am venit, am văzut, am învins.
Eddie a profitat de prima ocazie.
Atunci am exclamat:
„Să fiu al naibii, Eddie s-a transformat în Ian Wright.”
Mă bucur pentru Eddie, e greu să fii într-o echipă
care nu joacă bine, să fii atacantul,
să nu ai ocazii, iar lumea să spună:
„Nu e destul de bun.” Cred că începe să aibă succes.
Are energie, are atitudine,
are potențial.
Mă bucur pentru el. A fost mai răbdător decât aș fi fost eu.
Ce meci a făcut Eddie!
A fost senzațional.
A fost tenace, era motivat,
aveam nevoie de un atacant care să fie agresiv,
iar el a înscris de două ori.
Șutul lui Smith Rowe cu Chelsea...
Cum să o trimită așa în plasă?
Trebuie să fii extrem de tehnic.
- Mendy n-a avut nicio șansă. - Zero!
Îmi amintesc că am înscris sezonul trecut contra lor, când se juca fără suporteri,
așa că n-a fost ideal.
Dar acum a fost bine. E un sentiment extraordinar.
Evident, reușita din penalti a lui Bukayo...
Îi oferă încredere. Nu s-a temut deloc.
E foarte puternic psihic.
Suntem prieteni buni, am crescut împreună la academie.
Vorbim despre asta, cum am ajuns aici,
avem șansa să jucăm la prima echipă,
asta am visat mereu.
Vrem să avem succes, să-i facem fericiți pe cei de la club,
pe suporteri...
Încercăm să nu ne temem când ieșim pe teren.
E și mai bine când suntem acasă și fanii ne scandează numele.
E super!
AM REUȘIT CE MI-AM PROPUS?
Îl iei acasă?
Așa mi-au spus. Cum îl bag în bagajul de mână?
Până în Scoția? Probabil că merge cu JetTwo sau Easyjet.
Victoria cu Chelsea a readus la viață tentativa lui Arsenal
de a ajunge în Liga Campionilor.
Sezonul trecut ne-a fost dificil fără cupele europene.
Cel mai important e să continuăm să muncim, să fim uniți,
apoi o să vedem pe ce loc terminăm.
Bună dimineața, băieți!
Înmormântarea s-a sfârșit.
Puteți să vă trăiți viața.
Am dat totul în meciul cu Chelsea.
Îmi place când joc contra echipelor mari.
Te concentrezi la ce ai de făcut, la cum o să învingi,
asta e tot.
Mo respectă acum Ramadanul, așa că postește în timpul zilei.
- Învață-mă! Ramadan Mubarak? - Mubarak.
- Mubarak. Așa. - Da.
Nutriționista Laura îi face controale, pentru a se asigura că poate juca.
Nu te mișca! Șase minute.
Scanarea DEX e ca un fel de radiografie,
ne arată compoziția organismului, pentru a ne asigura
că nu pierde prea multă masă musculară.
La cât te-ai trezit azi?
La 4:45.
Bine.
Ce ai consumat până acum?
Mănânc înainte să mă culc.
Am mâncat la 23:00.
Deci n-ai mâncat de dimineață?
- Nu. - Bine.
Pe Arsenal o așteaptă Manchester United, altă candidată la Liga Campionilor.
Ia să vedem!
Masa musculară a crescut un pic. Grăsimea a scăzut un pic.
E bine.
E un meci crucial.
În lipsa lui Thomas Partey,
se apelează din nou la Mo Elneny.
Cred că o să ne atingem obiectivul.
Dacă vedeți antrenamentele, dacă vedeți cum ne pregătește Mikel,
cât de motivați sunt jucătorii, cum luptă pentru posturile lor...
N-am văzut pe nimeni care să muncească din greu
și să nu fie răsplătit. Niciodată.
ARSENAL - MANCHESTER UNITED STADIONUL EMIRATES - 23 APRILIE 2022
United joacă mereu bine contra noastră.
Nu contează cum ne atingem obiectivul, dar trebuie să-l atingem.
În faza asta a sezonului,
punctele sunt vitale, dacă-i învingem pe Manchester United,
s-a terminat, îi scoatem din luptă.
Dacă Arsenal învinge Manchester United,
e aproape imposibil pentru vechii lor rivali să mai ajungă în top patru.
Dar le stă în cale un golgheter excepțional,
Cristiano Ronaldo.
Hai, băieți!
Haide! Să fim pregătiți de la bun început.
Ridicați-vă!
Gata?
Adunarea!
De curând v-am rugat ceva.
Să simțiți dinaintea meciului cum e să ieșiți pe teren,
să jucați pe Stamford Bridge și să câștigați.
Nu vă temeți! Duceți-vă,
câștigați, impuneți-vă în fața suporterilor!
Distrați-vă!
Haide!
Asta era cea mai crâncenă rivalitate,
dar acum luptă pentru o clasare în top patru, pentru dreptul
de a reveni în prima competiție a Europei.
Saka e faultat.
Ronaldo.
Arsenal sunt mai rapizi, mai motivați.
Saka.
Excelent șut! O paradă reușită! Tavares recuperează și înscrie!
Manchester United primește gol în minutul trei pe Emirates.
Tavares marchează primul său gol pentru Arsenal.
Xhaka îi pasează lui Elneny, care-i trimite lui Ødegaard,
au o șansă aici.
Elneny reprimește mingea, Nketiah e în careu.
David de Gea apără! Ce ocazie superbă!
E atât de ușor pentru Elneny și Xhaka să ia mingea și să atace!
Arsenal a simțit mirosul sângelui.
Saka avansează pentru Arsenal.
Ødegaard îl caută pe Saka. A căzut!
E penalti.
Șutează la colț, Arsenal are un avantaj de două goluri.
Matić centrează în careu, Ronaldo șutează la colțul lung.
Se încheie prima repriză.
Arsenal trebuie să fie precauți.
Au condus cu doi la zero, acum e doi la unu,
oferă ocazii adversarului.
STADIONUL EMIRATES
Începe a doua repriză cu aceeași energie,
iar Manchester United
are ocazia ideală pentru a egala.
A atins mingea cu mâna? Da, e penalti.
Lovește bara!
Elneny câștigă mingea, îi pasează lui Xhaka, acesta șutează!
Ce gol reușește Xhaka!
De la 22 de metri!
Se aude fluierul final. Trei puncte pentru Arsenal.
Bravo, băieți!
Asta e, băieți!
Bravo!
Sunt fericit și sunt mândru de voi.
Energia, încrederea voastră, cum ați depășit momentele grele,
totul a fost incredibil!
O să fac infarct din cauza voastră.
Sunt mândru să vă antrenez, să fiu alături de voi, cum vă spun mereu.
Elneny, dacă cineva n-are energie, îi oferi tu.
De asta avem nevoie de toți.
Bucurați-vă în seara asta, dacă vreți,
urmează meciul cu West Ham.
Suntem în cursă și o să ne jucăm șansa.
Avem nevoie de toată lumea, avem nevoie ca fiecare dintre voi
să tragă la căruță din toate puterile. În regulă. Haide!
Bravo!
Crezi că sezonul se va încheia cu o luptă directă
în derbyul nordului Londrei pentru o clasare în top patru?
Sigur. Partida directă o să fie importantă.
Te încântă ideea?
De asta suntem aici, pentru partide importante,
care definesc momente importante. Asta e frumusețea sportului.
DIN EPISODUL VIITOR
Avem ambiții mari, vrem să fim în Liga Campionilor.
Mai avem patru meciuri!
Nu pierdem aici, găsim o soluție și câștigăm!
Totul se decide în partida cu Tottenham.
Nu-mi amintesc un derby al Londrei mai important.
Premiul e viitorul.
Cartonaș roșu, Arsenal rămâne în zece oameni.
S-au întâmplat multe în ultimele luni
ca să ajungem în postura asta. Trebuie să dăm tot.
Când vrei să obții ceva, trebuie să suferi.
Deocamdată, ei domină meciul. Trebuie să răsturnăm situația.
Trebuie să trecem la conducere.
MULȚUMIRI JUCĂTORILOR, ANTRENORILOR ȘI PERSONALULUI ECHIPEI ARSENAL
Subtitrarea: Robert Ciubotaru
Redactor: Anca Tach